وطن عزیز کی حفاظت اور دفاع ہمارے ایمان کا حصہ ہے،علامہ راجہ ناصر عباس

مجلس وحدت مسلمین پاکستان کے سربراہ کا کہنا ہے کہ ملک کی حفاظت اور دفاع جزء ایمان ہے۔

خبر کا کوڈ: 2703

تاریخ: 03 October 2018 - 09:43

مقدس دفاع نیوز ایجنسی کی بین الاقوامی رپورٹر رپورٹ کے مطابق، سربراہ مجلس وحدت مسلمین پاکستان علامہ راجہ ناصر عباس جعفری کی زیر صدارت منعقدہ مرکز ی کابینہ کے اجلاس میں بھارت کے جارحانہ عزائم کی شدید مذمت کرتے ہوئے ملکی سلامتی و دفاع کے لئےہر قسم کی قربانی دینے کا اعادہ بھی کیا گیا۔

مجلس وحدت مسلمین کے سربراہ نے اجلاس سے خطاب کرتےہوئے کہا کہ وطن عزیز کی حفاظت اور دفاع ہمارے ایمان کا حصہ ہے۔

انہوں نے مزید کہا کہ بھارت سمیت کسی بھی استعماری طاقت کو پاکستان کی طرف میلی آنکھ سے دیکھنے کی اجازت نہیں دینگے۔

پیغام کا اختتام/